Töövõtuleping nr.

Lasteaiahoone külmasildade likvideerimine

Hullos, /kuupäev digiallkirjas/

1. LEPINGU POOLED

Käesoleva Töövõtulepingu (edaspidi "Leping") pooled on:

Vormsi Vallavalitsus, registrikoodiga 75022427 (edaspidi: Tellija), mida esindab põhimääruse alusel vallavanem …………….., ühelt poolt, ja ............. registrikoodiga .................... (edaspidi: Töövõtja), mida esindab seaduse ja põhikirja alusel juhatuse liige ............................, teiselt poolt,

(edaspidi Tellija ja Töövõtja üksikult nimetatud Pool ja ühiselt Pooled), sõlmisid käesoleva

lepingu alljärgnevas:

2. LEPINGU OBJEKT

Lepingu objektiks on Tellija lasteaiahoone külmasildade likvideerimine (edaspidi "ehitustööd") mida Töövõtja kohustub osutama vastavalt Lepingus ja Lepingu Lisades toodud mahule ja tingimustele. Ehitustööna käsitletakse kõiki tegevusi, sh Lepingus nimetamata tegevusi, mis on vajalikud Lepingus ettenähtud tulemuse saavutamiseks, samuti Ehitustöö vastuvõtmiseks vajaliku dokumentatsiooni vormistamisega seotud toiminguid.

3. ÜLDSÄTTED

3.1.Poolte õiguste ning kohustuste aluseks on Leping oma lisadega, seadused ja muud õigusaktid, Eesti Vabariigis kehtivad eeskirjad ja standardid ning teised ehitamist käsitlevad tehnilised dokumendid. Kvaliteedi osas lähtuvad pooled Ehitustööde Üldistes Kvaliteedinõuetes (RYL) sätestatust. Lepingu raames termin "Leping" hõlmab endas kõiki eelnevalt loetletud dokumente, kui konkreetsest sättest ei tulene teisiti.

3.2.Leping sätestab objektina tööd ja toimingud, mille tegemine ning tegemise korraldamine on Töövõtja kohustuseks Lepingu raames. Lepingus sätestatud tingimused ja kord laienevad üheselt kõigile Ehitustööde Tellijale kohaseks üleandmiseks vajalikele töödele, kui Lepingust ei tulene teisiti.

3.3.Pooled tagavad ja deklareerivad, et Lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu normatiivakti sätet ega ühtki endale varem sõlmitud lepingute ja kokkulepetega võetud kohustust. Lepingu jõustudes kaotavad kehtivuse kõik Poolte vahel varem sõlmitud lepingud, kokkulepped ja varasem kirjavahetus niivõrd, kuivõrd need on vastuolus Lepinguga.

4. TÖÖVÕTJA KOHUSTUSED JA ÕIGUSED

Töövõtja kohustub:

4.1. teostama lasteaia ruumide siseseinte ümberehitustööd, sh. hankima kõik ehitustööde tegemiseks vajalikud ehitusmaterjalid ja -tooted või korraldama nende hankimise, tagama objektil kõigi vajalike ehitusseadmete ja muude töövahendite olemasolu;

4.2. kooskõlastama Tellijaga eelnevalt kirjalikult Ehitustööde tegemisel kasutatavad materjalid ja tooted ning nende hinnad kui need ei ole määratud Lepingus või Lepingu lisades;

4.3. tagama Töövõtja poolt tehtavate Ehitustööde ning kasutatavate materjalide ja toodete kvaliteedi ja vastavuse heale ehitustavale;

4.4. tarvitusele võtma kõik abinõud Tellija poolt temale, usaldatud vara säilimise tagamiseks ja kandma vastutust igasuguse hooletuse eest, mis toob kaasa selle vara kaotsimineku või kahjustamise Töövõtja tegevuse või tegevusetuse tõttu;

4.5. tagama ehitustööde tegemisel vajaliku kvalifikatsiooniga tööjõu kasutamise;

4.6. lisa- ja/või muudatustööde teostamisel kohustub Töövõtja tagama, et selliste muudatuste tulemusel ei halveneks Ehitise kvaliteet ega Ehitise vastupidavus ekspluatatsioonis. Lisa- või muudatustööde tulemusel ei tohi olla piiratud või saada muul viisil kahjustatud Tellija võimalused Ehitise kasutamiseks, sh ei tohi suureneda Ehitise ekspluatatsioonikulud;

4.7. teatama Tellijale kirjalikult viivitamatult, kuid mitte hiljem kui kolme (3) tööpäeva jooksul alates vastavate asjaolude ilmnemisest, Ehitustööde üldmaksumuse ületamise, kvaliteedinõuetest või tähtaegadest mittekinnipidamise vajadusest või muudest asjaoludest, mis takistavad Ehitustööde kohest alustamist, tegemist või lõpetamist;

4.8. tellijale koheselt teatama:

4.8.1. sellest, et kui Tellija juhendite järgimine ohustab tehtavate Ehitustööde vastupidavust, kvaliteeti, tähtaegu või mõjutab maksumust;

4.8.2. teiste Töövõtjast mitteolenevate asjaolude olemasolust, mis ohustavad tehtavate tööde vastupidavust, kvaliteeti, tähtaegu või mõjutavad maksumust;

4.8.3. avarii või avariiohu korral Ehitisel või selle ümbruses võtab Töövõtja koheselt tarvitusele vajalikud meetmed avarii vältimiseks või selle tagajärgede likvideerimiseks. Tarvitusele võetud abinõud kooskõlastab Töövõtja viivitamatult kirjalikult Tellijaga.

4.9. teatama kõigist Tellija esindaja kohalolekut nõudvatest ülevaatustest ette vähemalt kolm (3) tööpäeva enne ülevaatuse aega, kui Lepingus ei ole konkreetsel juhul sätestatud muud etteteatamise aega;

4.10. dokumenteerima ehitamise käigus tehtavad tööd vastavalt seadustele ja Tellija nõudmistele (sealhulgas tööde aluseks olev projekt ja selle muudatused, ehitustööde päevik, kaetud tööde aktid, töökoosolekute protokollid ning muud pädevate ametiisikute poolt nõutavad ehitamist iseloomustavad dokumendid, nagu näiteks ehitustoodete vastavussertifikaadid) fikseerides Ehitustööde faktilise tegemise ja kulgemise, ning tagama Tellijale ja pädevatele ametiisikutele vaba juurdepääsu Ehitise ja ehitamise tehniliste dokumentidega tutvumiseks;

4.11. järgima ja tagama ehitamise käigus ohutustehnika-, tuleohutuse- ja muude kehtestatud eeskirjade täitmise, sealhulgas väljastama nõutavate tööde tegemiseks ettenähtud lubasid ja tegema vastavat pidevat järelevalvet;

4.12. ehitustööde tegemise ajal ja Ehitise üleandmisel Tellijale esitama kohaselt ehitamise tehnilised dokumendid, töö-, täite- ja teostusjoonised. Lisaks õigusaktides sätestatule on Töövõtja kohustatud Tellijale üle andma ka alltöövõtuga seotud informatsiooni;

4.13. tagama Ehitise ning seoses Ehitustööde tegemisega Töövõtja valdusesse antud, Ehitise asukoha maaüksuse ning seda ümbritseva maa-ala ja teede korrashoiu ja ohutuse ümbruskonnale;

4.14. tegema Ehitustööde käigus tulemuslikku koostööd Tellija ja teiste töövõtjatega ning looma kõik võimalused teiste Ehitise valmimiseks leitud töövõtjate poolseks töö tegemiseks ning juhtima ja korraldama vahetut tööd ehitusplatsil ning korraldama vastavat ühistegevust;

4.15. igapäevaselt koristama oma tööst tekkinud jäägid. Töövõtja kohustub korraldama Tööd selliselt, et oleks tagatud puhtus ja ohutus nii Tööde teostamisel kui ka ekspluatatsioonis. Sealhulgas kohustub Töövõtja hoidma ehitusplatsil puhust ja korda ning kehtestama ehitusplatsil vastavad reeglid ja korrad ning nõuda nende täitmist.

Töövõtjal on õigus:

4.16. arvestades Töövõtja erialaseid teadmisi ja kogemusi, teha Tellijale ettepanekuid Ehitustööde objektiks oleva Ehitise lahenduste osas niivõrd, kuivõrd need muudatused Töövõtja parima arusaama kohaselt võivad teenida Ehitise parema ruumilise ja tehnilise lahenduse, kvaliteedi, vastupidavuse või optimaalsema valmimise huve. Töövõtja esitab Tellijale eelnimetatud ettepanekud kirjalikult koos piisavate põhjendustega. Tellija peab vastavad ettepanekud läbi vaatama ja otsuse vastu võtma viie (5) tööpäeva jooksul alates vastavate ettepanekute saamisest Töövõtjalt, teatades otsusest Töövõtjale kirjalikult.

4.17. saada Tellijalt Tööde tegemise eest tasu vastavalt Lepingus sätestatud tingimustele ja korrale.

4.18. nõuda Tellijast sõltuvate mitteõiguspäraste takistuste kõrvaldamist Tööde teostamisel või korraldamisel.

5. TELLIJA KOHUSTUSED JA ÕIGUSED

Tellija kohustub:

5.1. edastama Töövõtjale informatsiooni, mis Tellija parima äranägemise kohaselt võib aidata kaasa Ehitustööde optimaalsemale tegemisele;

5.2. tagama, et Töövõtjale Ehitustööde tegemiseks üleantavad pinnad on seisundis, milline võimaldab Töövõtjal alustada Ehitustööde tegemist või nende korraldamist Lepingus sätestatud tingimustel ja korras;

5.3. tasuma Töövõtjale Lepingu kohaselt tehtud Ehitustööde eest vastavalt Lepingus sätestatud tingimustele ja korrale;

5.4. kooskõlastama Töövõtja poolt esitatud materjalid ja/või dokumendid Lepingus ettenähtud tähtaja jooksul või esitama vastava tähtaja jooksul motiveeritud keeldumise.

Tellijal on õigus:

5.5. nõuda Töövõtjalt Lepingus sätestatud kvaliteedinõuetest, tähtaegadest, lähteandmetest ja maksumusest kinni pidamist;

5.6. teostada igal ajal kontrolli ja järelevalvet Ehitustööde vastavuse kohta Lepingus sätestatule ja kehtestatud nõuetele ning Tellija huvidele;

5.7. kasutada õiguskaitsevahendeid (sh taganeda Lepingust või öelda Leping üles) samuti nõuda Lepingus sätestatud juhtudel leppetrahve, kui Töövõtja ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui Töövõtja ei täida või täidab mittevastavalt muid endale Lepinguga võetud kohustusi.

6. KINDLUSTUS

6.1.Töövõtja vastutab Lepingu perioodil töömaal toimuva tegevuse/tegevusetusega kaasneda võivate kõrvalmõjude eest ümbritsevale keskkonnale ja kolmandatele isikutele tekitatud kahju eest.

7. TÖÖDE TEOSTAMISE TÄHTAJAD

7.1. Töövõtja alustab Ehitustööde tegemist vastavalt Tellijaga kokkuleppeliselt ja arvestades tööde iseloomuga.

7.2. Ehitise Tellijale üleandmise lõpptähtaeg on 01. august 2024.

8. LEPINGU HIND, TASUMISE KORD

8.1.Lepingu hind on –------ eurot ilma käibemaksuta. Lepingu hind sisaldab endas Töövõtja tasu, samuti Töövõtja ja võimalike alltöövõtjate kõik kulutused Ehitustööde tegemisel Lepingu raames. Lepingu hind on lõplik ja Lepingu kehtivuse tähtaja jooksul korrigeerimisele ei kuulu. Töövõtja kinnitab lepingu allkirjastamisega, et on arvestanud oma pakkumuse mahtu ka need tööd, mis ei ole hanke alusdokumentides kirjeldatud, kuid mis on tuginedes heale ehitustavale ja pakkuja professionaalsusele vajalikud hanke alusdokumentides kirjeldatud tööde nõuetekohaseks teostamiseks.

8.1.1.Tellija tasub Töövõtjale vastu võetud Ehitustööde eest Töövõtja poolt esitatava arve alusel ja tööde üleandmisaktile vastavalt. Arvete esitamise eelduseks on Tellija aktsept Teostatud Tööde aktidele.

8.1.2.Tulenevalt rakendusüksuse nõuetest on Tellija maksetähtaeg kuni (20) kalendripäeva Tellija poolt vastava arve aluseks oleva Teostatud Tööde rahalise akti aktsepteerimisest arvates.

8.1.3.Arveldamine toimub pärast Ehitustööde vastuvõtmist ja vaegtööde kõrvaldamist vastavalt Lepingus sätestatud tingimustele.

8.1.4.Maksed sooritatakse Tellija poolt Töövõtja arvele.

9. POOLTE ESINDAJAD JA SIDEKANALID

9.1. Töövõtjat esindab:

9.2. Tellijat esindab:

10. VÄÄRAMATU JÕUD

10.1. Pooled vabanevad Lepingust tulenevate ja sellega seotud kohustuste täitmisest osaliselt või täielikult, kui seda takistab vääramatu jõud, kusjuures Pooled on kohustatud rakendama kõiki meetmeid, et ära hoida teisele Poolele kahju tekitamine ja tagada võimalikult suures ulatuses Lepingu täitmine. Vääramatu jõu esinemine peab olema tõendatud selle Poole poolt, kes soovib viidata nimetatud asjaoludele, kui alusele, et vabaneda seadusest tulenevast ja/või Lepingus sätestatud vastutusest endale Lepinguga võetud kohustuste mittetäitmise või mittevastava täitmise eest.

10.2. Vääramatu jõu esinemisest tuleb teist Poolt sellest viivitamatult kirjalikult informeerida.

10.3. Vääramatu jõu esinemisel pikeneb Tööde lõpptähtaeg, samuti kõik vahetähtajad nimetatud asjaolude esinemise perioodi võrra. Vääramatu jõu esinemisel kestusega üle kolme (3) kalendrikuu on Pooltel õigus Lepingust taganeda või Leping üles öelda. Sellisel juhul on Tellija kohustatud tasuma Töövõtjale faktiliselt teostatud tööde eest.

11. GARANTII

11.1.Töövõtja annab tema poolt ja korraldusel tehtud Ehitustöödele ja Ehitisele vähemalt kahekümne nelja (24) kuulise garantii. Ehitusel tehtud tööde Lepingu tingimustele mittevastavused kõrvaldab Töövõtja omal kulul võimalikult kiiresti pärast nende avastamist. Kõrvaldamise tähtaeg lepitakse Poolte poolt kokku kahepoolselt allkirjastatud protokollis hiljemalt kolme (3) tööpäeva jooksul Töövõtjale teatamisest. Kui Töövõtja keeldub eelnimetatud protokollile alla kirjutamast või ei kõrvalda eeltoodud mittevastavusi õigeaegselt, on Tellijal õigus mittevastavused ise kõrvaldada, ning Töövõtja on kohustatud Tellijale hüvitama kõik nimetatud mittevastavuste kõrvaldamisega seonduvad kulud vastavalt Tellija poolt esitatud arvetele. Juhul kui garantiiaegne puudus on tekitanud avarii olukorra kus ei ole võimalik ehitist, selle osa või selle tehnoosa sihtotstarbeliselt kasutada kohustub Töövõtja kõrvaldama puuduse nii kiiresti kui võimalik tagades vähemalt ajutise toimiva lahenduse 3 tööpäeva jooksul. Hoone kasutamise osas mitteolulised puudused kõrvaldatakse reeglina 1 kord aastas peale garantiiaegset ülevaatust. Töövõtja osaleb garantiiülevaatuses 1 kord aastas, kus fikseeritakse puudused ja nende kõrvaldamise tähtajad.

12. POOLTE VASTUTUS

12.1.Töövõtja vastutab Lepingu mittetäitmise või mittekohase täitmisega Tellijale tekitatud kahju eest, samuti on Töövõtja kohustatud Tellijale hüvitama Tellija poolt seoses Töövõtja poolse Lepingu rikkumisega tehtud kulutused. Tellija vastutab Lepingu rikkumise eest ning on kohustatud Töövõtjale hüvitama Lepingu rikkumisega tekitatud kahju ning Töövõtja poolt Tellija poolse Lepingu rikkumisega seoses tehtud kulutused.

12.2.Töövõtjal on õigus nõuda Tellijalt arvete mitteõigeaegse tasumise korral viivist null koma null seitse (0,07%) protsenti tähtajaks tasumata summalt iga viivitatud päeva eest (esitatud arvete alusel). Tasumine loetakse tehtuks vastava Tellijapoolse ülekande tegemisega.

12.3.Tellijal on õigus Lepingust taganeda või Leping üles öelda, kui Töövõtja viivitab tööde alustamisega või valmimise ja üleandmisega kakskümmend üks (21) päeva.

12.4.Tellijal on õigus Tellijale põhjustatud kahju summa ja leppetrahv kinni pidada Töövõtjale tasumata arvetest või realiseerida ehitustööde aegne tagatis.

13. JÄRELEVALVE JA KONTROLL, TÖÖNÕUPIDAMISED

13.1.Pooled teevad järelevalvet ja kontrolli omavahel kooskõlastatult seadustes ettenähtud korras, kas otse või läbi selleks volitatud kolmandate isikute.

13.2.Pooltel on õigus kaasata järelevalve ja kontrolli tegemiseks sõltumatuid oma ala spetsialiste, sõlmides selleks vastavad lepingud vastavate organisatsioonidega.

13.3.Tellijapoolne omanikujärelevalve kasutamine ei vähenda Töövõtja vastutust Ehitustööde nõuetekohase teostamise eest.

13.4.Poolte korralised nõupidamised toimuvad vähemalt üks (1) kord nädalas objektil eelnevalt kokkulepitud kellaajal.

13.5.Erakorralised nõupidamised toimuvad ühe Poole nõudmisel mitte hiljem kui kolme (3) kalendripäeva jooksul alates sellekohase kirjaliku teate esitamisest teisele Poolele.

13.6.Nõupidamiste käik ja sisu protokollitakse Tellija esindaja poolt, kui ei lepita kokku teisiti. Nõupidamiste protokollid allkirjastatakse Poolte selleks volitatud esindajate poolt. Ühe Poole keeldumine protokollile alla kirjutamisest peab olema motiveeritud tema poolt samas protokollis. Allakirjutamisest keeldumisel ja motiveeringu mittemärkimisel, kui teisele Poolele on protokoll teistkordselt allakirjutamiseks esitatud, loetakse vastav protokoll Pooltele siduvaks, kui protokollile on tehtud vastav märge teise Poole allakirjutamisest keeldumise kohta. Käesolevas punktis sätestatu laieneb kõikidele Lepingu alusel ja sellega seoses Poolte vahel vormistatavatele dokumentidele, kui konkreetsest dokumendist või Lepingust ei tulene teisiti.

14. KAETUD TÖÖD

14.1.Kaetud tööde vastuvõtmine toimub mõlema Poole volitatud esindajate osavõtul, mille kohta vormistatakse kirjalik kaetud tööde vastuvõtu akt. Nimetatud korrast võib kõrvale kalduda juhul, kui see on tingitud konkreetse töö eripärast.

14.2.Konkreetsete kaetud tööde vastuvõtmise vajadusest tuleb Tellija esindajat informeerida vähemalt kolm (3) tööpäeva ette.

14.3.Kaetud tööde üle andmata jätmise korral on Töövõtja kohustatud Tellija esindaja soovi korral omal kulul avama üle andmata kaetud tööd.

15. TÖÖDE PEATAMINE

15.1. Igasugune töö peatamine kestusega üle viie (5) tööpäeva vormistatakse vastava kahepoolse aktiga olenemata peatamise põhjustest. Aktis fikseeritakse seni tehtud tööd nimeliselt, samuti nende protsentuaalne valmidusaste. Tööde jätkamise vormistavad Pooled samuti kahepoolse aktiga, milles fikseeritakse võimalikud muudatused tööde tähtaegades, tasumise korras ja muudes olulistes tingimustes. Töövõtjal on õigus nõuda Tellijalt Tööde peatamise ja taasalustamisega seotud kulutuste ja kahju hüvitamist üksnes juhul, kui Tööde peatamine tulenes Tellija poolsest tahtlikust õigusaktide või Lepingu rikkumisest. Tööde peatamise ja tööde jätkamise aktide vormistamisel lähtutakse Lepingu peatükis XVI sätestatust.

16. ÜLEANDMINE JA VASTUVÕTT

16.1.Lepingu objekti valdus ja sellega seotud riisiko loetakse Tellija poolt Töövõtjale üle antuks Lepingu sõlmimise hetkest, kui Pooled ei ole Lepingu täitmisel sõlminud teistsugust valduse üleandmise akti*.*

16.2.Vaheetappide tööde valmiduse fikseerimiseks koostatakse Ehitustööde üleandmise-vastuvõtmise akt. Tööde vaheetappide vastuvõtmisest teatab Töövõtja Tellijale kirjalikult ette vähemalt viis (5) päeva.

16.3.Ehitustööde lõplikuks üleandmiseks- vastuvõtmiseks koostatakse „Ehitusobjekti Üleandmise- Vastuvõtmise AKT”. Tööde vastuvõtmine toimub peale tööde lõppemist, vastuvõtmisel fikseeritud puuduste kõrvaldamist, vastavate garantiikirjade esitamist. Juhul kui vastuvõtmisel fikseeritud vaegtööd on väheolulised ning nende kõrvaldamine ei ole koheselt võimalik on Tellijal õigus objekt vastu võtta, fikseerides vastavad vaegtööd ja nende kõrvaldamise tähtajad.

16.4.Täitedokumentatsiooni ja nn alltöövõtjate aruande üleandmiseks-vastuvõtmiseks koostatakse akt, kus fikseeritakse dokumentide nimekiri (üldosade kaupa ja lehekülgede arv). Tellija aktsepteerib akti või saadab aktsepteerimisest loobumise põhjenduse Töövõtjale 5 tööpäeva jooksul peale akti ja dokumentide kättesaamisest. Samas Tellija poolne akti aktsepteerimine ei välista lisadokumentide nõudmist, juhul kui vastava dokumendi puudumine avastatakse hiljem peale akti allakirjutamist. Tellijal on õigus kinni pidada Tööde eest tasumisel 3 % Lepingu hinnast kuni Täitedokumentatsioon ja alltöövõtjatega seotud andmed on Tellijale esitatud ja aktiga vastuvõetud.

17. AUTORIÕIGUS, OMAND

17.1. Töövõtjal ja alltöövõtjatel säilib autoriõigus (välja arvatud varalised õigused, millised lähevad Tellijale üle alates vastava dokumendi või töö osa Tellijale üle andmise hetkest) nende poolt koostatud ehitus-tehnilisele dokumentatsioonile ja nende poolt tehtud töödele, ning neil on õigus seda vormistada vastavalt seadustele. Ehitise materiaalse objekti omandiõigus kuulub Tellijale.

17.2. Töövõtjal on olemas Tööde tegemiseks kõik intellektuaalset omandit puudutavad õigused.

18. LEPINGUST TAGANEMINE JA ÜLESÜTLEMINE

18.1 Pooltel on õigus Leping üles öelda või sellest taganeda, kui teise Poole suhtes esitatakse pankrotiavaldus, kui teise Poole suhtes kuulutatakse välja pankrot, samuti muudel Lepingus ja seadustes ettenähtud juhtudel. Lepingu üles öelnud või sellest taganenud Poolel on õigus nõuda teiselt Poolelt Lepingu täitmisega seoses tehtud kulutuste ja kahju hüvitamist.

18.2 Tellijal on õigus Leping üles öelda või sellest taganeda kui vähendatakse Tellija finantseerimisallikate eelarveid või katkestatakse finantseerimine. Sellisel juhul on Töövõtjal õigus saada tasu faktiliselt tehtud kulutuste eest, ent ei ole õigust nõuda kahjude hüvitamist, kogu töö eest kokkulepitud tasu vms.

19. NÕUETE JA KOHUSTUSTE ÜLEMINEK, TEATED

19.1. Pooltel on õigus Lepingust tulenevaid ja sellega seotud nõudeid ja kohustusi kolmandatele isikutele üle anda ainult teise Poole eelneval kirjalikul nõusolekul. Mittekohaselt üle antud nõuete ja kohustuste osas jääb teise Poole ees vastutavaks nõuded ja/või kohustused üle andnud Pool.

19.2. Kõik Pooltevahelised teated seoses Lepingu täitmisega esitatakse teisele Poolele kirjalikult Poolte poolt Lepingu peatükis 22 fikseeritud aadressidel või mõnel muul aadressil, mida üks Pool on teisele Poolele kirjalikult teatavaks teinud. Kiireloomulistel juhtudel võidakse teated edastada faksiga või elektronpostiga Lepingu peatükis 9 fikseeritud numbritel.

19.2.1.Kõik Pooltevahelised teated loetakse üle antuks kirja, faksi või elektronposti registreeritud edastamisel või allkirja vastu üleandmisel teise Poole poolt.

19.3. Kõikidest muudatustest Poolte aadresside või Lepingu punktis IX fikseeritud esindajate osas kohustuvad Pooled teisele Poolele teatama viivitamatult, kuid mitte hiljem kui viie (5) päeva jooksul alates vastavate muudatuste toimumisest.

20. LÕPPSÄTTED

20.1.Leping jõustub selle allakirjutamise momendist Poolte esindajate poolt ning kehtib kuni Poolte poolt endale Lepinguga võetud kohustuste kohase täitmiseni.

20.2.Pooltel ei ole õigust anda kolmandatele isikutele informatsiooni teise Poole finantsseisundi ja finantseerimisallikate, samuti juhtimissüsteemi või majandusliku tegevuse kohta, välja arvatud seaduses sätestatud juhtudel. Nimetatud korrast kõrvalekaldumine on lubatud teise Poole eelneval kirjalikul nõusolekul eesmärkidel, mis ei kahjusta teist Poolt.

20.3.Käesolevat sätet rikkunud Pool hüvitab omapoolse rikkumisega teisele Poolele tekitatud kahju täies ulatuses.

20.4.Käesolev säte säilitab oma juriidilise jõu kolme (3) kalendriaasta jooksul alates Lepingu lõppemisest või lõpetamisest.

20.5.Lepingus toodud pealkirjad ja mõisted on mõeldud sätete sisu edasiandmiseks. Vastuolu korral mõiste ja sisu või pealkirja ja sisu vahel lähtutakse sisust.

20.6.Lepingut muudetakse ainult kirjaliku kokkuleppe alusel, mis vormistatakse Lepingu lisana. Olenemata eeltoodust on Tellijal õigus ühepoolselt muuta Ehitustööde aluseks olevat dokumentatsiooni, edastades muudatused ilma viivituseta Töövõtjale. Juhul, kui Töövõtja leiab tehtud muudatused olevat sellised, mille tõttu Töövõtjal ei ole võimalik või Töövõtja ei soovi Lepingu täitmist jätkata senistel tingimustel, teatab ta sellest Tellijale kirjalikult hiljemalt kolme (3) tööpäeva jooksul alates vastava muudatuse saamisest, esitades omapoolsed konkreetsed Lepingu muudatus- ja täiendusettepanekud, vastasel juhul on Töövõtja kohustatud Lepingu täitma senistel tähtaegadel ja tasu eest. Ettepanekutega nõustumisel vormistavad Pooled sellekohase Lepingu lisa, mittenõustumisel on kummalgi Poolel õigus Leping üles öelda.

20.7.Pooled kohustuvad rakendama kõiki kohaseid meetmeid, et lahendada kõik Lepingust tulenevad vaidlusküsimused läbirääkimiste teel, mitte kahjustades seejuures teise Poole Lepingust tulenevaid ja seaduslikke õigusi ja huve. Kokkuleppele mittejõudmisel lahendatakse kõik Lepingust tulenevad vaidlusküsimused Eesti Vabariigi õigusaktide alusel Pärnu Maakohtus.

21. LEPINGU LISAD

Lepingul on järgmised lisad:

21.1 Tehniline kirjeldus

21.2 Töövõtja pakkumus

21.3 muud Lepingus või seaduses sätestatud dokumendid.

22. POOLTE REKVISIIDID

|  |  |
| --- | --- |
| TÖÖVÕTJA: | TELLIJA:  |
| */allkirjastatud digitaalselt/* | Vormsi Vallavalitsus*/allkirjastatud digitaalselt/* |